חופשה בברלין מתאימה לכל גיל ולכל סגנון ולכן אין זה פלא כי מדי שנה מיליוני תיירים מכל רחבי העולם בוחרים לבלות בעיר את החופשה השנתית שלהם. גם ישראלים רבים בוחרים לטוס מדי שנה לבירת גרמניה וליהנות מחיי תרבות ואומנות עשירים שאותם מציעה העיר וכן משלל אפשרויות בילוי המתאימות לכל אחד בכל גיל.
איך מגיעים לברלין ?
אין זה משנה מהי מטרת הנסיעה שלכם או באיזה עונה של השנה תבחרו לטוס, מדי יום יוצאות טיסות מנמל התעופה בן גוריון הנוחתות באחד משני נמלי התעופה הקרובים לעיר. ההגעה לעיר עצמה מכל אחד מנמלי התעופה לא מסובכת ובקלות תוכלו לעלות על אוטובוס מיוחד או על רכבת ולהגיע במהירות למרכז העיר. נשמח לאתר עבורכם טיסה משתלמת בכל עונה שתבחרו.
מדוע לטוס דווקא לברלין?
הבירה הגרמנית מציעה לתיירים מגוון עצום של אטרקציות ומקומות בילוי ותרבות המתאימים לכל סגנון. אם אתם חובבי תרבות ואומנות תוכלו ליהנות מביקורים באחד מהמוזיאונים הרבים שבעיר כמו מוזיאון הטבע או באי המוזיאונים , מתחם ענק ובו 5 מוזיאונים בנושאים שונים. תוכלו גם לבקר באחת מהתערוכות או הגלריות או ליהנות מביקור באחד מבתי האופרה שבעיר.
אם אתם חובבי היסטוריה תיהנו בודאי מביקור במספר אתרים חשובים ומרכזיים בעיר כמו בניין הרייכסטאג המשמש כמקום מושבו של הפרלמנט שעבר שיפוץ נרחב בשנות התשעים לאחר שנשרף בשנות השלושים של המאה הקודמת. אתר חשוב נוסף המושך תיירים רבים הינו חומת ברלין, הסמל המפורסם שהפריד בין חלקי העיר המזרחית והמערבית עד לנפילתה ב1989.
אם אתם מעוניינים לבקר באתרים יהודיים בעיר אשר היוותה בעבר מרכז חשוב עבור היהודים תוכלו למצוא כמה אתרים היסטוריים המנציחים את זכר קורבנות השואה, כשהמרכזי בהם הוא אנדרטת השואה המורכבת ממצבות רבות וכוללת מרכז מידע ומספר אולמות המציגים נושאים שונים הקשורים בשואה. אתר נוסף הוא המוזיאון היהודי בעיר אשר מציג את תולדות יהדות גרמניה המפוארת מאז ימי הביניים ועד להווה.
אם אתם מעוניינים לבלות וליהנות לאחר כל הסיורים הרגליים בעיר, אל דאגה תמצאו שלל מקומות בילוי הנחשבים בין הטובים ביותר בעולם. אם אתם חובבי אוכל טוב תוכלו לעצור באחת המסעדות או בתי הקפה הרבים הפזורים בכל רחבי העיר וליהנות מאוכל משובח בכל טעם שתבחרו. העיר מציעה גם מגוון מועדונים ובארים בהם תוכלו לבלות ולחגוג עד השעות הקטנות של הלילה.
חופשה בברלין מתאימה לכל גיל ולכל סגנון ולכן אין זה פלא כי מדי שנה מיליוני תיירים מכל רחבי העולם בוחרים לבלות בעיר את החופשה השנתית שלהם.